CELEX: 62019TN0160
Language: mt
Date: 2019-03-14 00:00:00
Title: Kawża T-160/19: Rikors ippreżentat fl-14 ta’ Marzu 2019 — LTTE vs Il-Kunsill

6.5.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 155/54
            
         
      Rikors ippreżentat fl-14 ta’ Marzu 2019 — LTTE vs Il-Kunsill
      (Kawża T-160/19)
      (2019/C 155/64)
      Lingwa tal-kawża: l-Ingliż
      
         Partijiet
      
      
         Rikorrenti: Liberation Tigers of Tamil Eelam (LTTE) (Herning, id-Danimarka) (rappreżentanti: A. van Eik u T. Buruma, lawyers)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob lill-Qorti tal-Ġustizzja tannulla d-Deċiżjoni tal-Kunsill (PESK) 2019/25 (1) safejn din tikkonċerna lir-rikorrent.
      Alternattivament, ir-rikorrenti ssostni li f’dan il-każ huwa xieraq li tiġi adottata fil-konfront tagħha miżura inqas severa minn dik li tinżamm fil-lista tal-UE ta’ Organizzazzjonijiet Terroristiċi.
      Barra minn hekk, ir-rikorrenti titlob lill-Qorti tal-Ġusitzzja tikkundanna lill-Kunsill għall-ispejjeż miżjuda bl-interessi u li għandhom jiġu speċifikati fi stadju ulterjuri.
      
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka sitt motivi.
      
                  1.
               
               
                  L-ewwel motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li din tal-aħħat ma tistax tiġi kklassifikata bħala organizzazzjoni terrorista skont id-definizzjoni pprovduta fl-Artikolu 1(3) tal-Poiżizzjoni Komuni tal-Kunsill 2001/931/PESK (2).
               
            
                  2.
               
               
                  It-tieni motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li ġiet adottata l-ebda deċiżjoni minn awtorità kompetenti, kif rikjest mill-Artikolu 1(4) tal-Pożizzjoni Komuni 2001/931/PESK.
               
            
                  3.
               
               
                  It-tielet motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li l-Kunsill ma wettaq l-ebda reviżjoni xierqa kif rikjesta mill-Artikolu 1(6) tal-Pożizzjoni Komuni 2001/931/PESK.
               
            
                  4.
               
               
                  Ir-raba’ motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li ma tissodisfax ir-rekwiżiti ta’ proporzjonalità u sussidjarjetà.
               
            
                  5.
               
               
                  Il-ħames motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li ma tissodisfax l-obbligu ta’ motivazzjoni skont l-Artikolu 296 TFEU.
               
            
                  6.
               
               
                  Is-sitt motiv huwa bbażat fuq l-allegazzjoni li d-deċiżjoni kkontestata hija nulla safejn din tikkonċerna lir-rikorrenti peress li tikser id-drittijiet tad-difiża tar-rikorrenti u d-dritt tagħha għal protezzjoni ġudizzjarja effettiva.
               
            
         (1)  Deċiżjoni tal-Kunsill (PESK) 2019/25 tat-8 ta’ Jannar 2019 li temenda u taġġorna l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu, u li tħassar id-Deċiżjoni (PESK) 2018/1084 (ĠU L 6, 9.1.2019, p. 6).
      
         (2)  Pożizzjoni komuni tal-kunsill tas-27 ta’ Diċembru 2001 dwar l-applikazzjoni ta’ miżuri speċifiki fil-ġlieda kontra t-terroriżmu (ĠU Edizzjoni Speċjali bil-Malti, Kapitolu 18, Vol. 1, p. 217).